OpenLLM-France/wikimedia huggingface dataset:
# Saint-Connec

Saint-Connec (en bretó Sant-Koneg) és un municipi francès, situat a la regió de Bretanya, al departament de Costes del Nord. L'any 1999 tenia 276 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 472 | 440 | 383 | 332 | 280 | 276 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Roland Le Lostec | |
# Bahawalpur (desambiguació)

«Bahawalpur» té aquests significats:
* Bahawalpur, antic principat de l'Índia Britànica.
* Bahawalpur (tahsil), un dels districtes en què estava dividit el nizamat de Bahawalpur.
* Bahawalpur (ciutat), ciutat de Pakistan capital del districte de Bahawalpur a la província del Panjab.
# Sanford (Florida)

Sanford és una població dels Estats Units a l'estat de Florida. Segons el cens del 2009 tenia 50.998 habitants.

## Demografia

Segons el cens del 2000, Sanford tenia 38.291 habitants, 14.237 habitatges, i 9.168 famílies. La densitat de població era de 773,6 habitants/km².
Dels 14.237 habitatges en un 31,8% hi vivien nens de menys de 18 anys, en un 39,5% hi vivien parelles casades, en un 19,2% dones solteres, i en un 35,6% no eren unitats familiars. En el 27% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,13.
Per edats la població es repartia de la següent manera: un 26,8% tenia menys de 18 anys, un 10,7% entre 18 i 24, un 32,5% entre 25 i 44, un 19,4% de 45 a 60 i un 10,5% 65 anys o més.
L'edat mediana era de 32 anys. Per cada 100 dones de 18 o més anys hi havia 96,9 homes.
La renda mediana per habitatge era de 31.163 $ i la renda mediana per família de 36.687 $. Els homes tenien una renda mediana de 28.101 $ mentre que les dones 21.723 $. La renda per capita de la població era de 15.219 $. Entorn del 13,2% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sanford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Sanford». American Fact Finder. Oficina del Cens dels Estats Units, 12-01-2010.
# Yahoo! Movies

Yahoo! Movies (antigament Upcoming Movies) és un lloc web d'informació de la xarxa de Yahoo! sobre pel·lícules amb les estrenes, tràilers i vídeos, fotogragies, els beneficis generats, i els horaris. El web duu a terme cobertures especials amb motiu d'entrega dels guardons de cinema amb més ressò del món. Yahoo! Movies va néixer el 12 de maig de 1998.
Els usuaris poden llegir comentaris dels crítics de cinema, aportar opinions i llegir els comentaris d'altres usuaris, obtenir recomanacions personalitzades de pel·lícules i comprar entrades de cinema en línia, així com crear i veure les llistes d'altres usuaris de les seves pel·lícules favorites.

## Referències

* ↑ Yahoo! Premieres Yahoo! Movies Arxivat 2007-11-14 a Wayback Machine., PR Newswire
* ↑ Yahoo! Movies Getting Personal, The Hollywood Reporter

## Enllaços externs

* Yahoo! Movies (anglès)
# Seràfic

Seràfic és un adjectiu qualificatiu que s'empra en referència a Sant Francesc d'Assís i a l'orde religiós dels franciscans. L'etimologia de la paraula prové del llatí eclesiàstic seraphĭcum, que significa ardorós d'amor diví i fa referència als serafins, àngels que es caracteritzen per l'ardor amb el qual estimen les coses divines i per elevar a Déu els esperits de menor jerarquia.
A Sant Bonaventura se'l coneix amb el sobrenom de doctor seràfic.

## Referències

* ↑ Alcover, A.M.; Moll, F. de B.. Diccionari català-valencià-balear. Palma: Moll, 1962 [Consulta: 9 maig 2011]. Arxivat 2004-08-26 a Wayback Machine.
# Toni Ulmen

Toni Ulmen va ser un pilot de curses automobilístiques alemany que va arribar a disputar curses de Fórmula 1.
Toni Ulmen va néixer el 25 de gener del 1906 a Düsseldorf, Alemanya i va morir el 4 de novembre del 1976.

## A la F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 18 de maig el GP de Suïssa, que era la prova inaugural de la temporada.
Toni Ulmen va participar en dues curses puntuables pel campionat de la F1, les dues curses dins de la temporada 1952 i no va tornar a córrer a la F1.
Fora del campionat de la F1 va disputar nombroses proves amb millors resultats que a les curses oficials.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1952 | Toni Ulmen | Veritas-Meteor | Veritas | SUI Ret | 500 | BEL | FRA | GBR | ALE 8 | HOL | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Tsepliàievo-Vtoroie

Tsepliàievo-Vtoroie - Цепляево-Второе (rus) - és un poble de l'óblast de Bélgorod, a Rússia. El 2016 tenia 111 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Bandera de les illes Gambier

La bandera de les illes Gambier és la bandera de les illes Gambier de la Polinèsia Francesa, a l'oceà Pacífic, administrades per França. Va ser creada el 1832 i adoptada el 1837

## Descripció

La bandera està formada per tres franges horitzontals blanca, blava i blanca. A cada cantó de la bandera figura una estrella blava de cinc puntes i al centre una estrella blanca de cinc puntes. Les quatre estrelles blaves simbolitzen les quatre illes de Mangareva, Taravai, Aukena i Akamaru, i l'estrella blanca del centre representa Temoe, l'atoll aïllat de la resta del grup d'illes. El color blau representa la immensitat de l'oceà i el blanc simbolitza la puresa i l'evangelització que va tenir un paper destacat en la història de l'arxipèlag.
La bandera es va descriure originalment com a "blau cel", però el partit governant de la Polinèsia Francesa ha declarat l'atzur com a color oficial. Això és probable perquè el blau cel està associat amb el partit de l'oposició i el moviment independentista.

## Història

La bandera de les illes Gambier és la de l'antic regne de Mangareva, l'illa principal de l'arxipèlag. El 1837, el capità francès Armand Mauruc que desitjava comerciar sota el pavelló nacional de les Gambier, va proposar al rei Maputeoa adoptar oficialment una bandera. El 16 de gener de 1844 es va establir el protectorat francès, moment en què la bandera francesa passà a ser el seu símbol oficial. La bandera francesa va romandre com a únic símbol oficial de les illes Gambier fins al 4 de desembre de 1985, quan el govern va decidir que les banderes dels arxipèlags i les illes podien onejar al costat de la bandera nacional i territorial.

## Referències

* 1 2 3 «LE PAYS, SON PEUPLE ET SA CULTURE - LE GOUVERNEMENT - PRESENTATION DU PAYS», 05-03-2009. Arxivat de l'original el 5 March 2009. [Consulta: 18 setembre 2022].
* 1 2 Cuzent, Gilbert. Voyage aux îles Gambier (Archipel de Mangarèva). Paris: V. Masson et Fils, 1872, p. 38.
* ↑ «Drapeau de l'archipel des îles Gambier». emblemes.free.fr. [Consulta: 18 setembre 2022].
* ↑ TH, admin. «Drapeau des Gambier, bleu azur ou bleu outremer ?» (en francès). Tahiti Heritage, 05-08-2017. [Consulta: 18 setembre 2022].
* ↑ «Arrêté n° 1196 CM du 4 décembre 1985 réglementant l'apposition et l'exposition de drapeaux, pavillons et emblèmes le long des voies publiques et sur les bâtiments administratifs, édifices et monuments de service public.». emblemes.free.fr. [Consulta: 18 setembre 2022].

## Vegeu també

* Illes Gambier
# Sant Estève de Chomelh

Saint-Etienne-de-Chomeil és un municipi francès del departament de Cantal, a la regió d'Alvèrnia-Roine-Alps.
# Sanford (Colorado)

Sanford és una població dels Estats Units a l'estat de Colorado. Segons el cens del 2000 tenia 817 habitants.

## Demografia

Segons el cens del 2000, Sanford tenia 817 habitants, 273 habitatges, i 212 famílies. La densitat de població era de 223,7 habitants per km².
Dels 273 habitatges en un 45,1% hi vivien nens de menys de 18 anys, en un 61,5% hi vivien parelles casades, en un 12,8% dones solteres, i en un 22,3% no eren unitats familiars. En el 20,5% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,5.
Per edats la població es repartia de la següent manera: un 35,3% tenia menys de 18 anys, un 11% entre 18 i 24, un 25,1% entre 25 i 44, un 17,9% de 45 a 60 i un 10,8% 65 anys o més.
L'edat mediana era de 28 anys. Per cada 100 dones de 18 o més anys hi havia 96,7 homes.
La renda mediana per habitatge era de 25.625 $ i la renda mediana per família de 30.469 $. Els homes tenien una renda mediana de 25.268 $ mentre que les dones 17.212 $. La renda per capita de la població era d'11.087 $. Entorn del 15,7% de les famílies i el 20,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sanford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
* ↑ «Geographic Comparison Table- Sanford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Zoltán Székely

Zoltán Székely (hongarès: Székely Zoltán) (Kocs, 8 de desembre de 1903 - Banff, 5 d'octubre de 2001) va ser violinista i compositor.

## Biografia

Székely va estudiar violí amb Jenő Hubay i composició amb Zoltán Kodály a l'Acadèmia Franz Liszt de Budapest. Va compondre principalment música de cambra. Székely va recórrer Europa amb el virtuós jove violoncel·lista Pál Hermann. Székely era amic de Béla Bartók i va ser qui va sol·licitar la composició del segon concert per a violí de Bartók i el seu dedicat, així com intèrpret, en la seva estrena al març de 1939, dirigint Mengelberg. L'actuació va ser una transmissió en directe i va ser enregistrada per Radio Hilversum en acetats de 78 RPM, el suport de gravació més utilitzat en aquell moment.
Durant diversos anys Székely va viure als Països Baixos i des de 1940–1941 va ser líder/concertista de la Royal Concertgebouw Orchestra sota la direcció de Willem Mengelberg. Posteriorment va anar a viure als EUA i al Canadà. Zoltan Szekely es va incorporar al quartet de corda hongarès en el seu segon any i va tocar el primer violí des de 1937 fins que es va dissoldre el quartet el 1972. Va ser nomenat professor honorari per l'Acadèmia Franz Liszt el 1981, que va marcar el centenari de Bartók.
Székely va transcriure les danses populars romaneses de Bartók per a violí i piano.

## Referències

* Claude Kenneson (1994). Székely and Bartók: The Story of a Friendship. Amadeus Press. ISBN 0-931340-70-5.
# Tuļļi Lum

Tuļļi Lum (en livonià significa "neu calenta"; escrit usualment com "Tulli Lum") és una banda estoniano/livoniana de música folk formada el 1999. Especialment remarcable és el fet que la seva cantant, Julgī Stalte, és una de les poques persones que parlen la llengua livònia.
La banda es forma el 1999 quan els músics es coneixen a Viljandi, ciutat estoniana famosa pel seu festival de música folklorica.
El treball de la banda està basat en gran manera en l'obra del folklorista Oskar Loorits. Musicalment es considera una fusió entre la música tradicional livoniana i el jazz.

## Membres

* Julgī Stalte – Cantant
* Alari Piispea – Baixista
* Tiit Kikas – Fiddle
* Meelis Unt – Saxòfon
* Jaan Sööt – Guitarra, Kantele o kannel
* Tiit Kevad – Bateria (instrument musical)
* Toomas Rull – Percussio
* Toomas Lunge – Teclat (música), Acordió, Mandolina.

## Album

* Tuļļi Lum (2000)
Llista de cançons:
* Līgõ (Deixa-ho estar)
* Tōţi broutšõb Rīgõ (El pare va anar a Riga)
* Mäd sizār (La nostra germana)
* Astā, veļ, tȭlpa pǟl (Germà, fes sonar la teva trompeta)
* Joutõmlaps loul (Canço de l'orfa)
* Ōra um (És tan estrany)
* Lōla, izā, lōla, pūoga (Canta, pare, canta, fill)
* Jōņ loul (Cançó de nit d'estiu)
* Ni kīlmiz (El gel ha arribat)
* Sov (Fum)
* Eijõ (Cançó de bressol)
# Bandera de les illes Australs

La bandera de les illes Australs està formada per tres bandes verticals, dues vermelles amb una blanca al mig en la proporció 1/5, 3/5 i 1/5. Els colors són el mateixos que els de la bandera de la Polinèsia Francesa.
En el centre figura el símbol de les illes Australs, de color blau, que consisteix en cinc estrelles envoltant un penu. Les estrelles simbolitzen les cinc illes habitades: Rimatara, Rurutu, Tubuai, Raivavae i Rapa. El penu és l'emblema de l'arxipèlag. És una mà de morter de corall utilitzada per preparar el popoi, una pasta obtinguda de les arrels del taro.

## Història

* Regne de Rimatara, 1856-1891.
* Protectorat de Rimatara, 1891-1900.
* Comuna de Rimatara, actual.
L'illa de Rimatara, des del 1856, va utilitzar la mateixa bandera del regne de Tahití amb una creu al centre formada per quatre triangles. Possiblement el disseny va ser suggerit per algun missioner, ja que recorda la creu de l'Orde de Malta. El 1891 es va modificar per incloure la bandera de França en un cantó com a símbol del protectorat, i va ser abolida el 25 d'agost del 1900 amb l'annexió als Establiments Francesos d'Oceania.
* Regne de Rurutu 1858-1899, actualment readaptada.
* Protectorat de Rurutu 1899-1900.
L'illa de Rurutu, des del 1858, va utilitzar una bandera dividida horitzontalment en blanc i vermell i amb una banda blava centrada de l'allargada de mitja bandera amb el nom de l'illa en lletres majúscules blanques. El 1891 es va modificar per incloure la bandera de França en un cantó com a símbol del protectorat, i va ser abolida el 25 d'agost del 1900 amb l'annexió als Establiments Francesos d'Oceania. Modernament s'ha recuperat la bandera tradicional.
* Bandera anterior de les illes Australs.
* Bandera de Tubuai, l'illa principal.
Anteriorment la bandera de l'arxipèlag de les illes Australs estava formada per cinc bandes horitzontals representant les cinc illes amb diferents colors.

## Referències

* ↑ «Drapeau de l'Archipel des Australes» (en francès). Tahiti Heritage, 05-10-2015. [Consulta: 9 juny 2024].
* ↑ «L’emblème, l’hymne et le drapeau de la Polynésie française» (en francès). [Consulta: 9 juny 2024].
* ↑ Richards, Rhys. The Austral Islands: History, Art and Art History (en anglès). Paremata Press, 2012. ISBN 978-0-473-18886-3.
# San Giovanni Suergiu

San Giovanni Suergiu (en sard, Santu Juanni Sruexu) és un municipi italià, situat a la regió de Sardenya i a la província de Sardenya del Sud. L'any 2004 tenia 6.075 habitants. Es troba a la regió de Sulcis-Iglesiente. Limita amb els municipis de Carbonia, Giba, Portoscuso, Sant'Antioco, Tratalias.

## Administració

Llista d'alcaldes :
| Període | Identitat | Partit |
| 2005- | Enrico Piras | Llista Cívica |
# Banu Hassan

Els Banu Hassan són una fracció de la tribu Kinda, establerta a l'Hadramaut i descendent d'Hassan ibn Muawiya ibn Harith ibn Muawiya ibn Thawr ibn Muratti ibn Kinda. La seva importància deriva de ser la tribu de l'historiador Abd al-Rahman ibn Ali ibn Ba Hassan al-Hadrami (1349-1415) autor de la Tarikh Ibn Hassan o Tarikh al-Baha.

## Referències

* ↑ R. B. Serjeant, The Sayyids of Hadramawt, Londres 1957

## Vegeu també

* Beni Abbes
# Zolótaia Gorà

Zolótaia Gorà (en rus: Золотая Гора) és un poble de l'óblast de Saràtov, a Rússia, segons el cens del 2010 tenia 68 habitants. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# Sofia de Grècia (desambiguació)

Sofia de Grècia és el nom dels següents personatges:
* Sofia de Grècia (princesa de Hessen-Kassel i de Hannover) (1914-2001)
* Sofia de Grècia (1938 -)
# Universitat de les Nacions Unides

La Universitat de les Nacions Unides (UNU) és una universitat establerta el 6 de desembre de 1973 en implementar la resolució 3081 de l'Assemblea General de les Nacions Unides, sota la proposta d'U Thant, secretari general de l'ONU en aquella època.
La UNU és un organisme autònom de les Nacions Unides, la Carta de les quals estableix la seva plena independència universitària. Treballa en estreta col·laboració amb la Secretaria de l'ONU, la UNESCO i altres organitzacions del sistema de Nacions Unides, i mitjançant ella s'enforteixen els vincles amb la comunitat universitària internacional. Duu a terme la seva tasca a través d'una xarxa de centres i programes de recerca i de formació, tant als països desenvolupats com als països en vies de desenvolupament.
A diferència de la majoria de les universitats, la UNU no accepta estudiants ni atorga títols. En lloc d'això, té una sèrie de centres de recerca per tot el món, on els investigadors o estudiants de doctorat d'altres universitats poden anar a realitzar recerques. Està especialment orientada a investigadors i estudiants de països en vies de desenvolupament.
La UNU està dirigida per un rector i té la seva seu central a Tòquio, el Japó, amb dues seus alternes a Nova York (UNU/ONU) i París (UNU/UNESCO). No rep finançament del pressupost regular de les Nacions Unides sinó que es finança amb contribucions voluntàries dels estats membres i del retorn de les seves inversions, que en l'actualitat són de 350 milions de dòlars estatunidencs. El pressupost de la UNU és d'aproximadament 37 milions de dòlars estatunidencs per any.

## Centres i Programes de Recerca i de Formació (RTC/P)

En l'actualitat, la Universitat de les Nacions Unides compta amb vuit Centres i Programes de Recerca i de Formació, cadascun amb el seu mandat específic, situats en diferents parts del món.
* Institut Mundial de la UNU de Recerques d'Economia del Desenvolupament [UNU/WIDER]. Hèlsinki, Finlàndia
* Institut de la UNU de Noves Tecnologies [UNU/INTECH]. Maastricht, Països Baixos
* Institut internacional de la UNU de tecnologia del Programari [UNU/IIST]. Macau, la Xina
* Institut de la UNU de Recursos Naturals a Àfrica [UNU/INRA]. Legon, Ghana
* Institut de la UNU d'Estudis Avançats [UNU/IAS]. Yokohama, el Japó
* Programa de Biotecnologia de la UNU per a Amèrica Llatina i el Carib [UNU/BIOLAC]. Caracas, Veneçuela
* Xarxa Internacional de la UNU sobre l'Aigua, el Medi Ambient i la Salut [UNU/INWEH] McMaster University. Hamilton, el Canadà
* Programa de la UNU per a l'Alimentació i la Nutrició Office of the Vice-Provost, Nova York, USA
* Programa de Formació Geotèrmica (UNU/GTP). Reykjavík, Islàndia
* Programa de Formació en matèria de Pesca (UNU/FTP), Reykjavík, Islàndia
El rector és actualment David M. Malone.
La UNU va traslladar el seu Institute of Advanced Studies a Minato Mirai 21 a Yokohama, el Japó el març de 2004.

## Enllaços externs

* Pàgina web oficial de la Universitat de Nacions Unides
* UNU Update, la revista de notícies de la UNU (en anglès).
# Baer

«Baer» té aquests significats:
* Serrat de Baer, serra del Baix Pallars (Pallars Sobirà)
* Morell de Baer (Aythya baeri), ocell de la família dels anàtids
* Biografies:
** Harry Baer (Baden-Württemberg, 1947), actor, productor, director i escriptor alemany
** Ralph Baer (1922-2014), enginyer i inventor estatunidenc, considerat el pare dels videojocs
# Zoma (aranya)

* Per a altres significats, vegeu «La Zoma».
Zoma és un gènere d'aranyes araneomorfes de la família dels teridiosomàtids (Theridiosomatidae). Fou descrit per primera vegada per M.I. Saaristo el 1996.
Viuen a la Xina i a les Seychelles.

## Taxonomia

Segons el World Spider Catalog amb data de 18 de gener de 2019 hi ha reconegudes 3 espècies:
* Zoma dibaiyin Miller, Griswold & Yin, 2009 – Xina
* Zoma fascia Zhao & Li, 2012 – Xina
* Zoma zoma Saaristo, 1996 – Seychelles

## Referències

* 1 2 3 Saaristo, Michael I. «Theridiosomatid spiders of the granitic islands of Seychelles (Araneae, Theridiosomatidae)». Phelsuma, 4, 1996, p. 48–52 [Consulta: 4 agost 2017].
* 1 2 3 (anglès) World Spider Catalog: Zoma Saaristo, 1996 en la família Theridiosomatidae +base de dades
* ↑ Miller, Jeremy A.; Griswold, Charles E.; Yin, Chang Min «The symphytognathoid spiders of the Gaoligongshan, Yunnan, China (Araneae: Araneoidea): Systematics and diversity of micro-orbweavers». ZooKeys, 11, 2009, p. 27–28. DOI: 10.3897/zookeys.11.160.
* ↑ Zhao, Qingyuan; Li, Shuqiang «Eleven new species of theridiosomatid spiders from southern China (Araneae, Theridiosomatidae)». ZooKeys, 255, 2012, p. 42–47. DOI: 10.3897/zookeys.255.3272.
# Torre Arandes

La Torre Arandes és una obra de Tarragona protegida com a Bé Cultural d'Interès Local.

## Descripció

Torre de planta quadrangular situada al Mur Vell, al costat del portal de na Olivera. La seva cronologia és incerta encara que generalment s'atribueix al primer moment de la restauració de la ciutat, durant el segle xii. Presenta una planta quadrangular. La part baixa està feta amb material reutilitzat entre el que destaca una inscripció romana (Cat. Municipal ref.: a 719).

## Referències

* 1 2 «Torre Arandes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Universitat del Minho

La Universitat del Miño, Universidade do Minho en portuguès, és una institució d'ensenyament superior públic que forma part del grup de noves universitats portugueses. Disposa de quatre campus diferenciats a Braga i un altre a Guimaraes.
La Universitat de Minho, fundada el 1973, és una de les llavors anomenades "Noves Universitats" que, en aquell moment, van canviar profundament el panorama de l'educació superior a Portugal.
Situada a la regió de Minho, coneguda per la seva important activitat econòmica i per la joventut de la seva població, la Universitat de Minho està fent el paper d'agent de desenvolupament a la regió.
Amb més de 19.000 estudiants (el 42% dels quals són estudiants de postgrau) i amb uns 1.300 professors i 600 empleats, UM és una de les universitats portugueses més grans.
A partir de 2013, la Universitat de Minho apareix al rànquing de Times Higher Education com una de les 100 millors universitats del món per a menors de 50 anys, ocupant la posició 76. El 2014, es va situar en el lloc 75 de la general. La universitat és àmpliament considerada pel nombre de cites dels seus articles publicats. Al rànquing mundial d'universitats del Times Higher Education de 2015, la universitat es va classificar entre el 351 i el 400 a tot el món.

## Referències

* ↑ «Plans and reports». [Consulta: May 26, 2020].
* ↑ «Institutional information, History». [Consulta: May 26, 2020].
* ↑ «University of Minho, World University Rankings 2014-15». The Times Higher Education. [Consulta: 9 setembre 2015].